Lav et referat af nedenstående tekst:

Tekst:
Ulven kommer! Sådan har det lydt de seneste par måneder i Nordjylland. Flere døde dyr er blevet bekræftet til at være blevet dræbt af ulven, og det har muligvis fungeret som inspirationskilde for en mand fra Aalborg. Han havde mandag aften iført sig et ulvekostume og var taget ind til skøjtebanen på C.W. Obels Plads i Aalborg, hvor han jagtede børnene rundt på banen, mens han råbte og skreg. Det skriver Nordjyllands Politi i sin døgnrapport tirsdag. Mandens påstyr fik flere bekymrede borgere til at kontakte politiet. I mellemtiden var manden blevet træt af skøjtebanen og var i stedet hoppet på en knallert uden nummerplade, som han brugte til at suse frem og tilbage på gågaden. Da politiet ankom til stedet, stak han af i høj fart, gennem gågaden videre ad Maren Turis Gade. Betjentene havde dog stadig øje på ulvemanden, der nåede at få sig en kort løbetur frem til Jomfru Ane Gård, inden politiet fik ham standset. Herefter blev han kørt hjem med en sigtelse for overtrædelse af ordensbekendtgørelsen. - Og så var den ulvetime slut!, skriver Nordjyllands Politi i sin døgnrapport.

Referat:
En mand iført ulvekostume jagtede børnene på skøjtebanen på C.W. Obels Plads i Aalborg mandag aften.